ગુણોત્સવ-૬ અંતર્ગત રાજ્યમાં આ વખતે એવી શાળાઓને પણ શોધવા પર મુખ્યમંત્રીએ ભાર મુક્યો હતો કે જે શાળાઓએ ગયા ગુણોત્સવમાં સારું પરિણામ મેળવ્યું હોય. આવી શાળાઓના શિક્ષકોને નબળી શાળાઓમાં મોકલીને તેમના અનુભવનો લાભ આ શાળાના બાળકોને પણ મળી રહે તેવું આયોજન કરવાની પણ મુખ્યમંત્રીએ સૂચના આપી હતી. શિક્ષણમંત્રી ભૂપેન્દ્રસિંહ ચુડાસમાએ દેશના વિકાસનો માપદંડ શિક્ષણ સંસ્કાર છે તેમ સ્પષ્ટપણે જણાવતાં કહ્યું કે, આપણી શિક્ષણ પ્રથા બાળકના એકાંગી વિકાસ નહીં, સર્વાંગી વિકાસની હોય તે આવશ્યક છે.